Test P_B&C
	Reguli esențiale

Pleci de la serviciu la ora 16:00 și alegi întotdeauna drumul cel mai scurt.
TVC se închide la 16:30; Poșta, Biblioteca, Cafeaua, Sucurile și Muzica se închid la 19:00.
Colegul te așteaptă la Cofetărie între 19:00 și 19:30.
Pizza este deschisă după 18:00 și pregătește comanda în 15 minute.
Caseta poate fi ridicată de la Muzica la cel puțin o oră după predarea listei.
Factura telefonică trebuie plătită înainte de ora 20:00.

16:00 → 16:30 Care este prima destinație obligatorie?
a) TVC
b) Poșta
c) Biblioteca
d) Telefon

16:30 → 16:45 După TVC, ce activitate trebuie inițiată devreme pentru a permite revenirea după cel puțin o oră?
a) Comanda de pizza
b) Predarea listei la Muzica
c) Întâlnirea la Cofetărie
d) Plata telefonului

16:45 → 17:10 Ce oprire urmează pe traseul spre zona de vest?
a) Sucuri
b) Biblioteca
c) Telefon
d) Cofetărie

17:10 → 17:20
Care este următoarea oprire, aflată la numai un segment?
a) Cafea
b) Poșta
c) Pizza
d) Xerox

17:20 → 17:50 Unde mergi apoi pentru a rezolva o sarcină care trebuie terminată înainte de ora 19:00?
a) Poșta
b) Telefon
c) Cofetărie
d) Locuință

17:50 → 18:00 Ce instituție este imediat lângă Poștă?
a) Biblioteca
b) TVC
c) Xerox
d) Muzica

18:00 → 18:30 Unde trebuie să revii acum?
a) La Muzica, pentru casetă
b) La TVC
c) La Sucuri
d) La serviciu

18:30 → 18:55 Ce activitate poate fi începută acum, fiind disponibilă numai după ora 18:00?
a) Comanda de pizza
b) Plata la TVC
c) Restituirea cărții
d) Depunerea scrisorii

18:55 → 19:10 Cum folosești eficient cele 15 minute în care se pregătește pizza?
a) Mergi la Xerox și multiplici actele
b) Aștepți în magazin
c) Mergi acasă
d) Mergi la Telefon

19:10 Ce faci la revenirea la magazinul Pizza?
a) Ridici comanda pregătită
b) Comanzi din nou
c) Pleci fără comandă
d) Aștepți încă o oră

19:10 → 19:30 Unde trebuie să ajungi pentru întâlnirea fixată între 19:00 și 19:30?
a) La Cofetărie
b) La Poștă
c) La Bibliotecă
d) La Muzica

19:30 → 19:45 Care este ultima plată ce trebuie făcută înainte de ora 20:00?
a) Factura de telefon
b) Abonamentul TVC
c) Cafeaua
d) Sucul

19:45 → 19:55 Care este destinația finală?
a) Locuința
b) Serviciul
c) Biblioteca
d) Cofetăria






	Orologiul bisericii arăta ora 9. Toma intră în râu în dreptul luminișului de pe malul opus. Înainte ca apa să-i ajungă până la mijloc, făcuse jumătate de distanță. De aici curentul nu-i mai îngăduia mersul în picioare; se avântă în înot voinicesc, spre a străbate și suta de metri rămasă. Înota pieziș, dar curentul îl trăgea la vale mai tare decât se așteptase. Ajunse în cele din urmă la mal și apoi pluti până găsi un vad, unde ieși din apă. Cu hainele șiroind de apă, o luă prin pădure, de-a lungul malului. Puțin înainte de ora zece, reuși să iasă în luminiș.



Cuvântul „îngăduia” din text înseamnă:
a) permitea
b) suporta
c) mijlocea
d) susținea

Expresia „se avântă” din text înseamnă:
a) se încumetă
b) se scufundă
c) se aruncă
d) se aventurează

Cum a străbătut Toma primii 50 de metri prin apă?
a) în picioare
b) înotând voinicește
c) înotând pieziș
d) tras de curent

Unde voia Toma să ajungă în final?
a) la biserică
b) în vad
c) în luminiș
d) la mal

Ce distanță a parcurs Toma prin apă?
a) 50 de metri
b) 100 de metri
c) 150 de metri
d) 200 de metri

În ce direcție a luat-o Toma după ce a ieșit din apă?
a) în josul râului
b) în susul râului
c) spre vad
d) de-a latul râului

	Este trist că majoritatea oamenilor nu înțeleg că eforturile lor de a slăbi sunt sortite eșecului. Acest eșec este consecința faptului că ei nu sunt dispuși să facă modificări de durată în modul lor de viață și să aleagă sistematic numai alimente sănătoase. Până la 95% dintre cei care au slăbit ținând o cură de slăbire își recapătă kilogramele pierdute în maximum un an de zile, de obicei cu un supliment deloc neglijabil. Or, această permanentă pendulare între pierderea și câștigul ponderal demoralizează și dă un simțământ al inutilității, iar pe plan fizic face mai mult rău decât bine.



Cuvântul „pendulare” din text înseamnă:
a) deplasare
b) oscilare
c) demoralizare
d) câștigare

Cuvântul „sistematic” din text înseamnă:
a) sănătos
b) chibzuit
c) regulat
d) uneori

Ce reprezintă cei 95% din text?
a) cei care au slăbit ținând cură de slăbire
b) cei care au slăbit ținând nesistematic cură de slăbire
c) cei care s-au îngrășat din nou după cura de slăbire
d) cei care s-au îngrășat ținând cură de slăbire

De ce sunt eforturile de a slăbi sortite eșecului?
a) pentru că de regulă oamenii nu consumă alimente sănătoase
b) pentru că oamenii sunt demoralizați de pierderea ponderală
c) pentru că pierderea ponderală face mai mult rău decât bine pe plan fizic
d) pentru că modul de viață al oamenilor este de durată

Cine sunt cei care au un „simțământ al inutilității”?
a) cei care s-au îngrășat
b) cei care nu s-au îngrășat deloc
c) cei care au slăbit
d) cei care au slăbit și s-au îngrășat la loc

Care dintre următoarele afirmații este adevărată pe baza textului?
a) până la 5% din cei care au slăbit și-au menținut greutatea
b) până la 5% din cei care s-au îngrășat au slăbit la loc
c) până la 5% din cei care s-au îngrășat și-au menținut greutatea
d) până la 5% din cei care au slăbit s-au îngrășat la loc

Care dintre următoarele afirmații este adevărată pe baza textului?
a) demoralizarea generată de pendularea ponderală face în plan fizic mai mult rău decât bine
b) sentimentul inutilității generat de pendularea ponderală face în plan fizic mai mult rău decât bine
c) pendularea ponderală face mai mult rău decât bine în plan fizic
d) demoralizarea generează sentimentul inutilității

Pe baza textului, care este argumentul pentru o alimentație sănătoasă?
a) organismul are nevoie numai de alimente sănătoase
b) organismul are nevoie permanent de un supliment de alimente
c) majoritatea oamenilor vor să facă modificări în modul lor de viață
d) majoritatea celor care au slăbit ținând o cură de slăbire s-au îngrășat la loc


	Asupra mecanismului fin de detecție al liliecilor plutesc și acum incertitudini. Până în anul 1961 se admitea ipoteza emisă de Hartridge, în 1945, conform căreia respectivul sistem de orientare ar fi asemănător unui radar, astfel că liliecii ar localiza poziția unui obstacol sau a unei insecte apreciind intervalul de timp care separă emiterea unui ultrasunet de recepționarea ecoului acestuia. Însă fiziologul englez nu a ținut seama de doi factori. Mai întâi, a neglijat bruiajul pe care-l produc zgomotele de la exterior sau pânza de ultrasunete emise de alți lilieci. În al doilea rând, a omis să ia în considerare că localizarea unui obiect minuscul, plasat la o mică distanță (o gâză, un fluturaș), cere multă precizie, adică este nevoie ca liliacul să emită un număr din ce în ce mai mare de ultrasunete, pe măsură ce se apropie de obiect, ceea ce face ca intervalul dintre emisie și recepție să fie acoperit în bună măsură de ecourile lor.



Cuvântul „fin” din text înseamnă:
a) apropiat
b) adecvat
c) specific
d) sensibil

Cuvântul „omis” din text înseamnă:
a) emis
b) uitat
c) căutat
d) intenționat

Cine emite ultrasunetele care bruiază detecția?
a) gazele
b) fluturașii
c) ceilalți lilieci
d) obiectele minuscule

Câte neajunsuri părea să aibă în 1961 teoria lui Hartridge?
a) niciunul
b) cel mult unul
c) două
d) unul

Pe baza datelor din text, în ce perioadă a fost descoperit radarul?
a) înainte de 1945
b) după 1945
c) între 1945 și 1961
d) după 1961

Când apreciază liliacul intervalul de timp necesar detecției?
a) înainte de emiterea sunetului
b) între emiterea sunetului și recepționarea ecoului
c) după emiterea sunetului
d) după recepționarea ecoului

Care dintre următoarele afirmații este adevărată?
a) precizia detecției scade odată cu creșterea mărimii insectei
b) precizia detecției crește odată cu creșterea bruiajului
c) precizia detecției crește odată cu scăderea mărimii insectei
d) precizia detecției scade odată cu scăderea distanței față de insectă

Ce se întâmplă cu liliacul atunci când intervalul dintre emisie și recepție crește?
a) liliacul se apropie de obiect
b) liliacul se îndepărtează de obiect
c) liliacul se îndepărtează și apoi se apropie de obiect
d) liliacul s-a apropiat la început de obiect, după care s-a îndepărtat

